Vassõlkiv

Vassõlkiv (ukraina Васильків, vene Васильков) on oblastilise alluvusega linn Ukrainas Kiievi oblasti Obuhhivi rajoonis. Vassõlkiv asub Stugna jõe ääres, Kiievi kesklinnast umbes 33 km lõunaedelas. 

Ukraina 2001. aasta rahvaloenduse andmetel oli Vassõlkivi elanike seas ukrainlasi 88,61%, venelasi 9,60%, valgevenelasi 0,56%, juute 0,27% ja poolakaid 0,10%.Національний склад міст Datatowel.in.ua

2024. aastast on Vassõlkiv Tartu valla sõpruslinn.Eili Arula, "Vald kingib Ukraina sõpruslinnale bussi ja arvuteid", Postimees, 14. august 2024 (vaadatud 14.09.2024)

 Ajaloost 
Ammu enne linna asutamist võis samas kohas olla slaavlaste asula, mis aga ei kajastunud kirjalikes allikates enne 10. sajandi esimest poolt. 988. aastal ehitati asulakohta Vladimir Suure käsul linnus, mis pidi kaitsma Kiievi linna lõunast. Kindlus nimetati vürst Vladimiri ristinime järgi Vassileviks.City of Vasylkiv. - Ukraine. European Local Democracy Week Kindluse purustasid 1240. aastal mongoli-tatari väed, kuid ajapikku see taastati.Vasylkiv city, Ukraine. - britannica.com

Linn oli tähtis usuelu keskus. Aastail 1756–1758 ehitati linnas pühak Theodosiuse arvatavasse sünnikohta Ukraina barokkstiilis Antoniuse ja Theodosiuse kirik. 1796. aastal sai Vassõlkiv linnaõigused.

 Sõjategevus 2022. aastal 
Pärast 2022. aasta Venemaa sissetungi Ukrainasse toimusid 2022. aasta veebruaris Vassõlkivi piirkonnas lahingud. Linnapea Natalija Balassõnovõtš teatas 25. veebruaril 2022, et lahingud toimusid linna tänavatel.Mayor of town south of Kyiv speaks of heavy fighting in streets - CNN, 25.02.2022 (vaadatud: 20.03.2022)

 Taristu 
 Linna keskusest 7 km kaugusel põhjas asub Vassõlkivi lennuväebaas. 

 Galerii 

Viited

 Välislingid 
 Video: Васильків історичний (на англійській мові)

Kategooria:Ukraina linnad
Kategooria:Kiievi oblast